**Fundargerð 298. stjórnarfundar Stjórnvísi**

**Verkefni: 298. stjórnarfundur Stjórnvísi haldinn 2.nóvember 2020 á TEAMS.**

**Efni fundar:**

* Staða verkefna (tímalínuverkefna, áhersluverkefna og annarra verkefna)
* Fundur með fagráði
* Fréttir af faghópum
* Fjárhagsstaða Stjórnvísi.
* Önnur mál

|  |  |  |
| --- | --- | --- |
| **Dags.fundar:** 2.nóvember 2020 | **Tími:** 11:00-12:00 | **Nr. fundar:** 298 |
| **Fundarboðari:** AÓG | **Fundarritari:**GA | **Staður:** Teams |

**Viðstaddir:**  Aðalheiður Ósk Guðmundsdóttir, Guðný Halla Hauksdóttir, Ásdís Erla Jónsdóttir, Gunnhildur Arnardóttir, Sigríður Harðardóttir, Steinunn Ketilsdóttir, Ósk Heiða Sveinsdóttir, Stefán Hrafn Hagalín, Jón Gunnar Borgþórsson

**Fjarverandi:**  Ingi Björn Sigurðsson

**Gestir**:

**Samantekt og niðurstaða fundar**

1. **Staða verkefna** (áhversluverkefna og annarra verkefna).

**Verkefni stjórnar starfsárið: 2020 – 2021**

**1. Stuðningur við stjórnir faghópa**.

Ábyrgðaraðilar: **Ásdís,** Aðalheiður, Steinunn, Ingi Björn.

Ábyrgðaraðilar funduðu nýlega. Skoðað var að gríðarlegt álag er búið að vera í að vera stuðningur við faghópanna. Allir fyrirlestrar eru online og margir óöruggir. Aðilar fóru því yfir allar leiðbeiningar á vefnum fyrir stjórnir faghópa til að einfalda þær og gera skýrari. Allar verklagsreglur hafa verið yfirfarnar og búið að gera ný myndbönd sem auðvelda stjórnum faghópa að stofna viðburði á vef, stofna Teams tengil og stofna facebookviðburð. Nýlega var einnig haldinn fundur fyrir stjórnir faghópa sem er aðgengilegur á Teams. Senda á út póst á allar faghópastjórnir til þess að benda á þessar nýju upplýsingar og hvetja formenn til að deila þekkingu. Allir formenn faghópa hafa admin aðgang á facebook síðu Stjórnvísi og geta gefið öðrum í stjórn faghópsins aðgang. Þannig ættu þeir að geta sett inn fundi af Teams inn á facebooksíðu félagsins.

**2. Markaðsmál og sýnileiki**

Ábyrgðaraðilar: **Ósk Heiða**, Stefán Hrafn, Jón Gunnar, Guðný Halla.  
Rakel hönnuður Stjórnvísi og Ósk Heiða eru búnar að hittast nokkrum sinnum og voru kynntar tillögur sem komu frá hönnuði varðandi nýtt útlit. Þessi vinna snýst um að samræma ásýnd vörumerkisins við styrk fagmennsku. Rakel fór í vinnu við að nýta áfram dropann og hefur leikið sér með nýjar birtingarmyndir hans. Einnig kom hún með tillögu að breytingu á litum. Niðurstaðan var sú að Rakel myndi velja það sem henni líst best á. Passa verður vel upp á að hnappar verði vel sýnilegir. Stjórnir eru hvattar til að deila viðburðum á facebooksíðu Stjórnvísi og á sínum eigin aðgangi á Linkedin. Útbúa á sérstaka bakgrunnsslæðu fyrir stjórnir faghópa til að nota á fundum.

**3. Samstarf við aðra aðila um jafningjafræðslu**

Ábyrgðaraðilar: **Jón Gunnar,** Sigríður, Steinunn, Ásdís,

Hópurinn hittist 28.óktóber og ræddi hversu mikið ætti að leita út til annarra félaga. Áherslan á að vera á grasrótinni og við getum því ekki skipt okkur of mikið af því hvernig hóparnir vinna heldur að hvetja alla til að sækja meira inn í fræðasamfélagið þ.e. kynna nýjar rannsóknir. Einnig var rætt hverju væri verið að ná fram. Frumkvæðið þarf að koma frá grasrótinni. Niðurstaðan var sú að fara ekki í meira samstarf en nú er. Ákveðið að setja verkefnið á ís fram í janúar og taka upp stöðuna þá. Háskólarnir eru meðvitaðir um að vera með og alltaf skemmtilegt að blanda saman fræðasamfélaginu og vinnustaðnum.

1. Atvinnulífið (KPMG stjórnarhættir)
2. Háskólarnir
3. Opinberir aðilar - stjórnkerfið
4. Opinberir aðilar - fyrirtækin
5. Samtök atvinnulífsins
6. Samstarf með háskólanum á Akureyri
7. Símenntunarmiðstöðvar út um allt land
8. Stjórnunarfélag suðurlands Selfoss -
9. Sinnum landsbyggðinni - fáum flotta fyrirlestara þaðan og streyma
10. **Fundur með fagráði** er áætlaður 17. nóvember Stjórn var sammála um að mikilvægt er að fá að hitta fagráðið. Búið er að senda þeim fundargerð vinnufundar stjórnar frá því í vor ásamt linkum og fréttum frá því helsta sem hefur verið á döfinni. Mikilvægt er að fagráð sé sem best undirbúið og geti gefið félaginu góð ráð úr sínum viskubrunni.
11. **Fréttir af faghópum.**  Fjöldi félaga á fundum hefur slegið öll met og er fjöldi þeirra sem mættu á fundi í október 2024 manns en árið 2016-2017 sóttu 2537 félagar fundi það starfsárið. Heildarfjöldi félaga sem mætt hefur á fundi það sem af er starfsári er 3552 sem er sami fjöldi og mætti starfsárið 2018-2019. Því er um gríðarlega aukningu félaga að ræða á fundum sem er einstaklega ánægjulegt. Að sama skapi hefur fjöldi viðburða stóraukist. Í október voru haldnir 23 viðburðir voru 14 í fyrra og búið er að bóka í nóvember 20 fundi voru 12 í fyrra. Fjöldi nýrra fyrirtækja hefur skráð sig í félagið.
12. **Fjárhagsstaða Stjórnvísi** er samkvæmt áætlun. Reikningar verða sendir út í byrjun desember með gjalddaga 5.janúar og eindaga 10.janúar.
13. **Önnur mál.** 
    * Upptökur eru allar á facebooksíðu félagsins í dag, verði lokaðar nema eingöngu meðlimi – meðlimir þurfa að fá eitthvað fyrir sinn snúð.

* + - Athuga með Vimeo eða Youtube sem heimilið. Síðan er allt birt á Facebook. Vimeo er betri en Youtube og er ódýrt. Mikilvægt að vera með allt á sama stað. Gæðin eru miklu betri á Vimeo.
  + Íslenska ánægjuvogin – mælingar í gangi og viðburður verður í janúar.
  + Stjórnunarverðlaun Stjórnvísi – með svipuðu sniði og undanfarin ár.
  + Fyrirmyndarfyrirtæki í góðum stjórnarháttum – keyra í gang
  + Nýársfagnaður Stjórnvísi – athuga með fyrirlesara.
  + Átak í að félagar skrái sig á innri vef. Búið að senda tillögu á Stefnu að allir fái sendan póst eftir fund sem ekki voru innskráðir.